b'\n_START_ARTICLE_\nZavitek\n_START_PARAGRAPH_\nZavitek (pogovorno \xc5\xa1trudelj) je jed, pripravljena iz listnatega ali vle\xc4\x8denega testa z nadevom. Lahko je sladek ali slan. Jed je postala priljubljena v 18. stoletju na obmo\xc4\x8dju habsbur\xc5\xa1ke monarhije._NEWLINE_\xc4\x8ceprav je zavitek najpogosteje povezan z avstrijsko kuhinjo, je nacionalna jed ve\xc4\x8d narodov znotraj nekdanje monarhije._NEWLINE_Najstarej\xc5\xa1i zapisani recept je iz leta 1696, nahaja pa se v Dunajski mestni knji\xc5\xbenici (Wiener Stadtbibliothek). Sama osnova jedi (listnato testo) izvira iz Bizanca ali Bli\xc5\xbenjega vzhoda (baklava).\n_START_SECTION_\nPoimenovanje\n_START_PARAGRAPH_\nV Sloveniji pogovorno zavitek poimenujemo z nem\xc5\xa1ko tujko \xc5\xa1trudelj, \xc5\xa1trudel, \xc5\xa1trudl, \xc5\xa1trud\xc2\xb4l (nem\xc5\xa1ko Strudel). Na Hrva\xc5\xa1kem zavitek imenujejo \xc5\xa1trudla ali \xc5\xa1trudel, na \xc4\x8ce\xc5\xa1kem z\xc3\xa1vin ali \xc5\xa1tr\xc3\xbadl, na Slova\xc5\xa1kem \xc5\xa1tr\xc3\xbad\xc4\xbea ali z\xc3\xa1vin, v Romuniji \xc8\x99trudel, v Srbiji \xc5\xa1trudla ali savija\xc4\x8da, na Mad\xc5\xbearskem pa r\xc3\xa9tes. Zavitek je priljubljen tudi v drugih nekdanjih jugoslovanskih republikah.'